Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 481/11/8803	Košice II, 10.2.2014
EEČ : 2-64-63-2014

U Z N E S E N I E

Trestná vec:	obvinený XXXXX a spol.  
Prečin:	Ohrozovanie mravnej výchovy mládeže podľa § 211 odsek 3 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Košice II
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: murár
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry XXXXX XXXXX zo dňa 26.1.2012, spisová značka XXXXX ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

	V trestnej veci vedenej proti obvineným XXXXX, nar. XXXXX a XXXXX, nar. XXXXX pre  prečin  ohrozovanie  mravnej výchovy mládeže  podľa § 211 ods. 1 písm. b/, ods. 3 písm. a/ Trestného zákona na tom skutkovom základe že, 

ako rodičia vydali svoju mladistvú dcéru XXXXX, nar. XXXXX do nebezpečenstva spustnutia tým, že nezabezpečili jej fyzickú prítomnosť na povinnej školskej dochádzke, nakoľko XXXXX z Košíc v školskom roku 2008/2009 ako žiačka XXXXX na ul. XXXXX zaznamenala 298 neospravedlnených hodín, čím ju takto jej rodičia XXXXX a XXXXX, rod. XXXXX, obaja z Košíc, vydali do nebezpečenstva spustnutia

Uznesením prokurátora Okresnej prokuratúry XXXXX XXXXX zo dňa 26.1.2012, spisová značka XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
2.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátorky Okresnej prokuratúry XXXXX XXXXX sp. zn. XXXXX zo dňa 26.01.2012, právoplatným dňa 06.02.2012, bolo podľa § 216 ods. 1 písm. a/, c/ Trestného poriadku podmienečne zastavené trestné stíhanie vedené proti obvineným XXXXX a XXXXX pre  prečin  ohrozovanie  mravnej výchovy mládeže  podľa § 211 ods. 1 písm. b/, ods. 3 písm. a/ Trestného zákona, ako je uvedené vo výrokovej časti tohto uznesenia.

Obvineným XXXXX a XXXXX bola súčasne určená skúšobná doba podmienečného zastavenia trestného stíhania v trvaní 18 mesiacov, ktorá začala plynúť právoplatnosťou predmetného rozhodnutia, t. j. dňa 06.02.2012.

Podľa  § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.  

	Zo správ zadovážených k osobám obvinených som zistila, že obvinený XXXXX a obvinená XXXXX neboli v skúšobnej dobe podmienečného zastavenia trestného stíhania súdne trestaní a ani v mieste bydliska prejednávaní za priestupky. Ich hodnotenia z miesta trvalého pobytu sú kladné.

	Vyhodnotením všetkých vyššie uvedených správ získaných k osobám obvinených, som dospela k záveru, že obvinení XXXXX a XXXXX splnili podmienky uvedené v § 217 ods. 1 Trestného poriadku na rozhodnutie o ich osvedčení počas skúšobnej doby podmienečného zastavenia trestného stíhania.

	Z tohto dôvodu som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka